《谢刘中丞商侍御建百岁坊》
明代·林春泽

翠旗谷口万松风，喘息犹存一老翁。
讵意夔龙黄阁上，犹怜园绮白云中。
擎天华表三山壮，醉日桑榆百岁红。
愿借末光垂晚照，康衢朝暮颂华封。

作者简介：（1480—1583）明福建侯官人，字德敷。正德九年进士。授户部主事，迁员外郎。司藏失盗，谪宁州同知。官至程番知府。有《人瑞翁集》。